ముషిడి

ముషిడి నల్లజీడి చెట్టు. ఇది భారతదేశం లోను, ఆగ్నేయాసియా లోనూ ఉండే ఆకురాల్చే చెట్టు. ఆకురాల్చే చెట్లు అంటే శీతాకాలం లేదా ఎండాకాలంలో ఆకులను రాల్చి, వసంతకాలంలో తిరిగి చిగురించే మొక్కలు. దీని ఆకులు అండాకారంగా, 5-9సెం.మీ పరిమాణంలో ఉంటాయి.

 జీవావరణ శాస్త్రం 
దీని పండులో ఉండే గుజ్జును కోతులు, పక్షులు తింటాయి.  హార్న్‌బిల్‌లోని కొన్ని జాతులు, మలబార్ పైడ్ హార్న్‌బిల్ కూడా దీన్ని తింటాయి.

 విషప్రభావం 
దీని గుండ్రని, ఆకుపచ్చ లేదా నారింజ  రంగు పండ్ల లోపలి విత్తనాలు అత్యంత విషపూరితమైనవి. దీనికి ప్రధాన కారణం, ఇందులో ఉండే చేదైన ఆల్కలాయిడ్లు స్ట్రైక్నైన్, బ్రూసిన్‌లు. ఈ విత్తనాలలో సుమారు 1.5%, ఎండిన పువ్వులలో 1.0% విషపదార్ధాలు ఉంటాయి. అయితే, చెట్టు బెరడులో బ్రూసిన్, ఇతర విష సమ్మేళనాలు కూడా ఉంటాయి.

 ఉపయోగాలు 
స్ట్రైక్నైన్ అనేది ముషిడి వంటి మొక్కల నుండి లభించే అత్యంత విషపూరితమైన, చేదు రుచిగల తెల్లని స్ఫటికాకార పొడి. ఇది కేంద్ర నాడీ వ్యవస్థపై పనిచేసి, కండరాల సంకోచాలు, మూర్ఛలకు కారణమవుతుంది. ఈ పదార్ధాన్ని వేట లోను, యుద్ధాల లోనూ బాణం మొనలకు పూసే విషంగా ఉపయోగిస్తారు.  దీని వాడకాన్ని చాలా దేశాలలో నియంత్రించారు. దీనిని పక్షులు, ఎలుకల వంటి చిన్న జంతువులను చంపడానికి పురుగుమందుగా వాడతారు. ఈ పొడిని పీల్చడం వల్ల ప్రాణాపాయం కలగవచ్చు. 

 మూలాలు 
వర్గం:లోగానియేసి